Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 86

c) Kémiai ismeretek témából: Felismerési szinten: — az anyagok szerkezetére, a kémiai kötésekre, a periódusos rendszerre, a reakciósebességre, a konkrét anyagokra vonatkozó tudnivalókat, — a szervetlen anyagok: az oxigéncsoport, a nitrogéncsoport, a széncsoport, az alkáli és alkáli földfémek, a halogének csoportjának elemei és vegyületei közül a témakör anyagában meghatározottak tulajdonságaira és felhasználására vonatkozó ismereteket, — a hidrogén tulajdonságait, — a szerves anyagok: a telített és telítetlen, a zártláncú és nyíltláncú szénhidrogének, az oxigéntartalmú szénhidrogén származékok: az alkoholok, éterek, aldehidek, szerves savak, fenolok, szénhidrátok, a halogén tartalmú szénhidrogén származékok, vegyületei közül a témakör anyagában meghatározottak tulajdonságaira és felhasználására vonatkozó ismereteket. Definíciós szinten: — a fizikai és a kémiai tulajdonságokra, változásokra, a keverékekre, a kolloid rendszerekre, a halmazállapotokra, tömeg- és energiamegmaradásra vonatkozó ismereteket. Rendezési szinten: — az anyagok és tulajdonságaik kapcsolatára vonatkozó, a tűzvédelemmel összefüggő ismereteket, — a tanult elemek és vegyületek veszélyes tulajdonságaira és az ellenük való védekezés lehetőségeire vonatkozó ismereteket. 1998/25. szám Jártasság szinten: — a kémiai reakciók, ezen belül az oxidáció leírásának, a koncentráció számításának, a reakcióhő kezelésével kapcsolatos ismereteket.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes